༄༅།  ། ཡང་མན་ངག་བསྡུས་པ་གཅིག་བཞུགས།  ། ༄༅།  ། ན་མོ་གུ་རུ་ཝེ།  གསལ་བྱེད་ཉི་མའི་དཀྱིལ་འཁོར་འདི་ལ།  རྩ་བའི་གཞུང་།  མཐའ་འགྲོལ་གྱི་ཡིག་སྣ།  སྤོགས་པའི་ཆོ་གསྤྱིའི་གདམས་ངག་གོ།  མཐའ་འགྲོལ་གྱི་ལག་ལེན་ལ།  འདོད་རྒྱལ་ཡབ་ཡུམ་གྱི་སྒོ་ནས་དབང་དྲག་གཉིས་སུ་བསྒྲུབ་པ།  ཡབ་རྐྱང་པའི་སྒོ་ནས་བསྒྲུབ་པ།  ཡུམ་རྐྱང་པའི་སྒོ་ནས་བསྒྲུབ་པའོ།  ། སྤོགས་པའི་ཆོ་ག་ལ་གསལ་བྱེད་ཉི་ཟླའི་འཁོར་ལོའི་སྤཽགས་ལ།  དབྱངས་དང་གསལ་བྱེད་ཀྱིས་དཀྱིལ་འཁོར་དུ་སྦྱིན་སྲེག་བྱའོ།  ། ལོ་རྒྱུས།  རབ་གནས༑  རང་བསྲུང་།  ལས་བཞིའི་གདམས་པའོ།  ། རྩ་བའི་འཁོར་ལོ་ཡི་གེ་གཡོན་སྐོར་དུ་བྲིས་པ་འོགགཡས་སྐོར་དུ་བྲིས་པ་སྟེང་།  ཡི་གེ་གཅིག་ཀྱང་མ་བསྒུལ་བར་ཁ་སྦྱོར་དུ་བྱ་སྟེ།  ལྟེ་བ་དང་བར་སྐབས་སྤེལ་ཚིག་ཐོབ་པ་རྣམས་སུ་མིང་སྤེལ་བྲི།  ཕོ་འཁོར་མོ་འཁོར་ཉི་ཟླ་དང་བཅས་པ་རྣམས་དར་དམར་པོ་ལ་སྔགས་རིང་བྲིས་པས་གྲིལ།  ཕྱི་ཕྲུ་མ་དམར་པོར་བསྒྱུར་བས་གྲིལ།  སྣག་ཚ་ཚོས་ཀྱི་གསར་པ་ལ་གཞན་རྣམས་དང་ཅུང་ཟད་བསྲེ།  གཞི་དར་དམར་ལ་ས་མན་རྡོ་མན་ཅུང་ཟད་བྱུགས།  སྤྱིན་ཆུ་བསྐུས་ལ་ཨུར།  རབ་གནས་ཀྱི་དཀྱིལ་འཁོར་ཟླ་གམ་སྒོ་ནུབ་ཏུ་བསྟན་པའི་ནང་པད་འདབ་ལ་སོགས་པ་བྲི།  གསང་ནས་བསྒྲུབས་པས་རབ་གནས་ཀྱིས་གྲུབ་པའང་བྱུང་སྐད།  མིང་སྤེལ་གྱི་བྲི་ས་སྟོང་པར་བཞག་ནས་དར་གཞན་མ་བྲིས་པ་བག་གིས་སྦྱར།  ཕྱིས་སྤོ་ནའང་དེ་བཀོག་ནས་གཞན་སྦྱར་བས་ཆོག་གསུང་།  སྔགས་དབང་ལ།  ཀྵ་ཡམ་དང་།  ཀྵ་བྷ་ཀུ་རུ་བྲི་ཞིང་བཟླས༑  ཞི་བ་ལ་ཤཱནྟིཾ་ཀུ་རུ།  རྒྱས་པ་ལ་པུཥྟིཾ་ཀུ་རུ།  དྲག་པོ་ལ་མཱ་ར་ཡ་ཀུ་རུ་བྲི་བ་དང་བཟླས་སོ།  ཁྲོ་བོ་འདོད་པའི་རྒྱལ་པོའི་མན་ངག་གི་གནད་ཐམས་ཅད་ཕྱོགས་གཅིག་ཏུ་བསྡེབས་པ་ཨི་ཐི། །  ། ། གཞན་ལ་མེད་པའི་མན་ངག་ཁྱད་པར་ཅན།  ། བདག་གིས་འབད་དེ་བྲིས་པའི་དགེ་བ་ཡིས།  ། མྱུར་དུ་འདོད་པའི་རྒྱལ་པོ་འགྲུབ་གྱུར་ནས།  ། འགྲོ་བའི་དབུལ་བ་སེལ་བའི་མཐུ་ལྡན་ཤོག། སྣ་རེ་ཕྱོགས་རེ་སྟོན་པ་མང་ཡོད་ཀྱང་། །  ཐམས་ཅད་ཚང་བའི་གདམས་པ་འདི་ཉིད་ཙམ། །  ། །